Šefik i Bisera naivno pomislili da mogu da mijenjaju stavove Švajcarske | Banjaluka.net\nŠefik i Bisera naivno pomislili da mogu da mijenjaju stavove Švajcarske\nSimonete je u snimljenoj video poruci rekla „masakr u Srebrenici“. A Šefik i Bisera su joj suflirali: „Ne, ne valja, treba nam da kažete ’genocid u Srebrenici’!“.\nČlan Predsjedništva BiH Džaferović i ministrica vanjskih poslova Turković mislili su da je Simonete Zamaruga napravila omašku jer nema pojma o Bosni i upozorili je da ispravi. Međutim, predsjednica Švajcarske je to „doživjela kao cenzuru i diplomatski skandal“, te najavila „preispitivanje ovogodišnje pomoći Švajcarske za BiH“.\nNa to je bošnjački spoljnopolitički tandem zanijemio, ali ne zbog stida nego zbog 18,5 miliona švajcarskih franaka.\nDodik se izvinio, ogradio i još ponešto objasnio o poslovičnom stilu ponašanju bošnjačkih partnera u BiH.\nU poplavi novih detalja koji su isplivali u ovoj komediji zabune povodom tragičnih događaja u Srebrenici, tekućem medijskom izvještavanju je promaklo ključno pitanje. Zašto je predsjednica Simonete Zamaruga rekla „masakr“, a ne „genocid“? I, da li je odbila da učini ispravku samo zbog bošnjačkog nediplomatskog bezobrazluka i uvrede predsjedničkog autoriteta ili je „greška“ bila poruka.\nAli, najprije malo o tragikomičnim činjenicama, starim i novim, i o širem kontekstu.\nUspomena na stradanje muslimana u Srebrenici svake godine postaje povod sve novih dogodovština, ilti raznoraznih sarajevskih budalaluka.\nPrije neku godinu na mezarju u Potočarima kamenovan je predsjednik Srbije koji je došao da se pokloni žrtvama, a snimljeni i indentifikovani nasilnici nisu nikada procesuirani u Sarajevu.\nNVO „Majke Srebrenice“ je odavno neskriveno pretvorena u političku alatku bošnjačke vlasti, pa je jedno vrijeme, među majkama bio i jedan muškarac, i to kao vođa.\nNešto kasnije bošnjačka istorijska nauka je otkrila da su bosanski muslimani preživjeli 11 genocida, i tako sami banalizovali „genocid“ u Srebrenici.\nNajzad, Incko je nedavno Bošnjacima obećao međunarodnu zabranu osporavanja genocida u Srebrenici, a pošto mu je ta promocija verbalnog delikta propala, nije se ni pojavio na komemoraciji.\nI, evo, i ovog 11. jula bošnjački politički vrh BiH je pozvao veliki broj inostranih državnika na komemoraciju, odnosno zatražio da zbog pandemije pošalju video–saučešće. A zatim ih ne samo na kraju cenzurisao, nego od početka lagao.\nPrije svega, ne postoji odluka o Danu žalosti na nivou cijele zemlje za koju je nadležan Savjet ministara BiH, pa su predsjedavajući Šefik i ministrica Bisera djelovali samovoljno. On je, bez saglasnosti srpskog člana Dodika, uputio poziv inostranim državnicima. Ona je, bez odobrenja svoga pretpostavljenog Zorana Tegeltije mobilisala sve ambasade BiH da spuste zastave na pola koplja.\nElem, zajednički su lagali i strance i svoje. I, da ne bi kiksa bošnjačkog spoljnopolitičkog trusta mozgova sa Simonete Zamaruga – i ova budalaština, tipična za odnose u BiH, ostala bi sakrivena iza vrata zajedničkih institucija.\nSlične sitnije i krupnije fakinske podvale bošnjačke politike dugo su prolazile u nedovoljno zainteresovanom i neobaviještenom svijetu, koji se držao američkog stereotipa o dobrim i lošim momcima u Bosni.\nAmerički državni sekretar Voren Kristofer je, recimo, tek u Dejtonu otkrio da „bosanski“ Srbi i Hrvati nisu iz susjednih država upali u bošnjački zemljoposjed, na kojem po američkim zakonima domaćin ima pravo da puca i nekažnjeno ubija, nego su u BiH svoji na svom još od prije islamizacije.\nPolitičari iz evropskih manje-više etnički homogenih demokratija nisu, opet, imali iskustvo sa nacionalno složenim i duboko podijeljenim društvima, pa im je referendum o secesiji BiH po sistemu jedan čovjek-jedan glas djelovao kao prirodno rješenje.\nTek kada je Alija zaratio i sa saveznikom Bobanom i sunarodonikom Abdićem, morali su da priznaju realnost da je rat građanski, a ne agresija. No, već su se i sami toliko uvaljali u bosansku kaljugu da sada braneći Muslimane/Bošnjake, brane svoje saučesništvo. A Alijini nasljednici to opet maksimalno eksploatišu, posebno svakog 11. jula.\nSada su se, međutim, namjerili na jednu konfederaciju. Prostorno nevelika Švajcarska labavo povezuje desetine kantona i polukantona, u kojim žive Nijemci, Francuzi i Italijani u neometanoj prisnoj komunikaciji sa susjednim „maticama“.\nU prošlosti jesu imali viševjekovne etničke sukobe za prevlast, ali su ih prevazišli uvećavanjem broja teritorijalno-etničkih autonomija. Švajcarskoj ne smeta što je konfederacija da bude uzor stabilnosti i prosperiteta, iako nije članica ni EU, ni NATO-a, niti je suosnivač Haškog tribunala.\nZbog takođe nacionalno podijeljenog društava ali i funkcionalnih rješenja početkom 90-ih su Kutiljero, Alija, Radovan i Boban pod miškom nosali ustav Švajcarske, a svi mirovni sporazumi, uključiv i Dejtonski, zasnivali su se na unutrašnjem teritorijalno-etničkom razgraničenju, visokoj autonomiji i nacionalnom pravu veta.\nZato predsjednica Švajcarske konfederacije odlično razumije problem Bosne, a zna i da rješenje nije u unitarnoj i centralizovanoj, iliti jedinstvenoj državi, nego sasvim suprotno.\nNije joj nepoznata ni haška presuda za Srebrenicu, ali je primarno uvažila da Republika Srpska masovni zločin ne priznaje kao genocid, i to je diplomatski diskretno saopštila.\nVični diplomatiji, kako ih je bog dao, Šefik i Bisera naprosto nisu shvatili da riječ „masakr“ nije omaška, nego pouka.\nOznake: Bisera Turković, Nenad Kecmanović, Šefik Džaferović, Švajcarska


pink.rs | LEKARI UPOZORAVAJU: Ovo ne bi smeli da radite kad se probudite\nKako biste bili sigurni da se budite u dobrom trenutku vašeg REM ciklusa, pozdravite se sa odlaganjem alarma ujutru.\n“Bez obzira na to koliko ste loše spavali određene noći, morate ustati u isto vreme svakoga jutra”, kaže terapeut Deirdre MekSvini, prenosi N1.\nVećina alarma na pametnim telefonima ima postavljeno vreme za odlaganje (snooze) na devet minuta. Nije jasno zašto je to odabrano kao idealno vreme, ali to je postalo standard sve do danas. Tih dodatnih devet minuta kojih duže odspavate možda ne izgleda opasno, ali može da ima uticaj na kvalitet vašeg sna.\nKako bi se efikasno probudili, morate se probuditi na kraju vaše REM faze. REM faza je skraćenica od rapid eye movement (brzo pomeranje očiju) i to se događa kad ste u dubokom snu.\nKada stisnete snooze dugme, dajete sebi još devet minuta da se vratite u REM fazu. Dakle, kad pritisnete odlaganje alarma, moguće je da ćete biti u sredini REM faze. To znači da vam tih dodatnih devet minuta sna neće ništa pomoći.\nKako biste bili sigurni da se budite u dobrom trenutku vašeg REM ciklusa, pozdravite se sa snooze dugmetom . Ako se ustajanje iz kreveta čim se vaš alarm oglasi čini nemogućim, vreme je da preispitate vaše navike spavanja.\nAko ne možete ustati ni nakon nekoliko odlaganja, to može značiti da patite od poremećaja spavanja ili jednostavno imate premalo kvalitetnog sna. “Obezbedite sebi barem sedam do osam sati dobrog sna”, kaže doktorka Rina Mehra iz klinike u Klivlendu.\nVOLITE LUBENICU? Postoje tačno 4 NAČINA da proverite DA LI JE DOBRA kad je kupujete\nOVO NI SLUČAJNO NE RADITE U JAVNOM TOALETU: Doktorka upozorila na veliku opasnost - NIJE ONO ŠTO MISLITE\nEVO ŠTA SVE TREBA DA SADRŽI RANAC ĐAKA PRVAKA! Roditelji, najvažnije je da vašem detetu osigurate SLEDEĆE!\n'KAD VOLIŠ PROGLEDAŠ KROZ PRSTE, ALI...' Ša siguran u sebe da je STAVIO TAČKU na odnos sa Tarom, pa otkrio da mu NAJBLIŽI NE VERUJU! (VIDEO)


Vučković: Fleksibilniji model će omogućiti zapošljavanje Gugl odložio odluku o prekidu saradnje sa Huavejem Šarović: BiH lider u regionu u označavanju BEZ GMO proizvoda NALED: Cilj uključiti i druge delatnosti u online platformu Završen remont, pokrenuta proizvodnja u Petrohemiji Mihajlović i Lo Kašo: Završetak Koridora 10 važan i za EU SAD: Uskoro Zakon o sankcijama za "Severni tok 2" Prinudna uprava od danas u lancu restorana DŽejmija Olivera Rajfajzen: Vesti sa tržišta Beograd domaćin konferencije "Smart City SEE19" Isplata naknada nezaposlenima za april u sredu i četvrtak OECD: BDP Kine i SAD će pasti za 0,2-0,3 odsto ako… Share poziva Fejsbuk i Gugl da odrede predstavnike u Srbiji Radne grupa za prihvatljiva rešenja za izgradnju metroa Britiš Stil na rubu kolapsa, ugroženo 25.000 radnih mesta Novi iznosi prilika za energetski ugrožene kupce Zgrade najveći potrošači energije u Srbiji Rusija izvodi Nestle na sud zbog otkrića GMO u ovsenoj kaši Predsednik FED-a: Umereni rizik od rasta duga preduzeća Eksjuaviešn: Er Srbija iznajmila Etihadov A320\nObjavljeno: 26.07.2013, 11:01:50 , 11:11:08\nBiH zabranila uvoz hrvatskom Megleu, Sireli, Luri...\nMinistarstvo spoljne trgovine i ekonomskih odnosa BiH odlučilo je da na popis hrvatskih kompanija kojima je do daljnjega zabranjen izvoz u BiH stavi i Koestlin, Sirelu, Meggle, Luru, SMS kao i PPK mesnu industriju.\nObjavljeno: 26.07.2013, 10:27:10 , 10:31:07\nNeto dobit Hrvatskog Telekoma pala za 29,4 posto\nHrvatski Telekom (HT) je u prvih šest meseci ove godine ostvario ukupne prihode od 3,43 milijarde kuna (457,4 miliona evra), što je 5,9 posto manje nego u istom periodu prošle godine, dok je neto dobit pala za 29,4 posto, na 570 ...\nObjavljeno: 25.07.2013, 17:18:56 , 17:21:03\nMatić: Mi se ne bavimo damping cenama\nDirektor “Žitovojvodine” Sima Matić izjavio je danas da se članice tog udruženja industrijskih mlinova u Srbiji ne bave damping cenama i ocenio da se tvrdnje makedonskih vlasti i mlinara o takvoj prodaji srpskog\nObjavljeno: 25.07.2013, 16:59:26\nHrvatska ima najbrži rast e-trgovine\nHrvatska ima najbrži rast elektronske trgovine u EU-u, dok sa druge strane, potrošači smatraju da su među najnezaštićenijima i da nisu dobro obavešteni o svojim pravima.\nObjavljeno: 25.07.2013, 15:47:31 , 15:51:16\nCG: Raspisan tender za istraživanje nafte i gasa u podmorju\nVlada Crne Gore raspisala je danas tender za istraživanje nafte i gasa u crnogorskom podmorju, kazao je ministar ekonomije Vladimir Kavarić.\nObjavljeno: 25.07.2013, 13:34:18 , 13:37:13\n"Brodosplit" gradi jahtu dugu 60 metara\nU splitskom brodogradilištu “Brodosplit” u toku je izgradnja jahte duge 60 metara koja će na četiri palube i u šest VIP kabina primati 12 putnika, a reč je o prvom brodograđevinskom projektu otkada je "splitski škver" preuzeo Tomislav...\nObjavljeno: 25.07.2013, 12:17:36 , 12:20:27\nPad interesovanja srpskih turista za letovanje u Hrvatskoj\nInteresovanja turista iz Srbije za letovanje u Hrvatskoj osetno je smanjeno, a do sada je aranžmane za neko od letovališta na hrvatskoj obali uplatilo manje putnika nego što su procene govorile, ocenio je direktor Nacionalne ...\nObjavljeno: 25.07.2013, 12:13:17 , 12:16:51\nUspostavljena saradnja Sberbanke i kompanije Zarubežnjeft\nSberbanka u Srbiji i kompanija Zarubežnjeft uspostavile su saradnju, i tim povodom u Banjaluci su se sastali predsednik Izvršnog odbora banke Valerij Ovsjanikov i generalni direktor Optima grupe Vladimir Liman, saopštila je danas Sberbanka.\nObjavljeno: 25.07.2013, 12:10:57 , 12:12:43\nCrna Gora najviše trguje sa Srbijom\nSpoljnotrgovinska razmena Crne Gore u prvih pola godine iznosila je 1,04 milijardi evra, što je pad od 2,5 odsto u odnosu na isti period 2012., a Srbija je i dalje zemlja iz koje Crna Gora najviše uvozi i izvozi, sapšteno je danas iz Zavoda za statistiku (Monstat).\nObjavljeno: 25.07.2013, 11:39:02 , 11:46:48\nI treći fiksni operater u Hrvatskoj u predstečaju\nH1 Telekom postao je treći veliki alternativni fiksni operater u Hrvatskoj koji je pokrenuo postupak predstečajne nagodbe, nakon Optime telekoma i Metroneta.\n12345 ... 188189190191192


Extranet Portali – SMART doo\nPovežite svoje spoljne korisnike sa unutrašnjom mrežom pomoću ekstranet portala!\nEkstranet portali omogućavaju kontrolisan pristup značajnim i kritičnim podacima i uslugama kompanije relevantnim trećim stranama (partnerima, dobavljačima, nezavisnim poslovnim saradnicima, klijentima…) i to na siguran i bezbedan način.\nU vrhu prioriteta za svaku organizaciju je pružanje moćne korisničke usluge i iskustva, a naši ekstranet portali izgrađeni na Microsoft SharePoint tehnologiji, poboljšavaju široki spektar odnosa na koje računa poslovanje. Dajte timovima jedan centralni, bezbedni prostor za komunikaciju, saradnju i razmenu informacija sa trećim licima kako bi u svakom momentu išli ka zajedničkom cilju.\nPovežite se, komunicirajte i sarađujte na integrisanoj platformi prilagođenoj Vašim potrebama!\nPovezivanje sa korisnicima\nEkstranet Vam može obezbediti centralizovano, self-servis mesto za Vaš klijente gde će dobiti relevantne informacije koje traže, mesto gde će moći da pronađu pomoć, gde će Vam dati povratne informacije (feedback) i gde će ostvariti direktnu interakciju sa Vašim brendom.\nSaradnja koja vodi stvaranju prednosti na globalnom tržištu\nEkstranet Vam omogućava trenutnu komunikaciju i saradnju na projektima i logističkim aspektima presudnim sa poslovne operacije sa svim spoljnim učesnicima, i tako daju kompaniji prednost na globalnom tržištu. Kroz ekstranet portale, omogućeno Vam je jačanje veza sa spoljnom mrežom, pokretanje inovacija i razmenu znanja na jedinstvenoj i bezbednoj platformi.\nPovezivanje sa partnerima\nDeljenjem up-to-date strateških informacija i kolaboracijom na zajedničkim projektima, Vi i Vaš partneri ćete biti informisani u kontinuitetu i tako ostvariti prednost u odnosu na Vaš konkurenciju. Ekstranet sajt Vam omogućava sigurno mesto za eksternu komunikaciju i kolaboraciju sa pouzdanim poslovnim partnerima.\nKoordinacija sa dobavljačima\nUnapređena komunikacija između kupaca i dobavljača može povećati efikasnost na obe strane. Sa stanovišta dobavljača, ekstranet može doprineti boljoj vidljivosti ponude. Sa stanovišta kupca, ekstranet omogućava self-service kupovinu i upravljanje plaćanjem.\nZašto vam je potreban ekstranet sajt\nPored navedenih funkcionalnosti koje poseduju web sajtovi, ključne funkcionalnosti ekstranet sajtova su:\n• Izolacija podataka unutar produkcione mreže – spoljašnji pristup je omogućen preko periferijske DMZ mreže\n• Održavanje podataka u okviru jedne mreže\n• Laka kontrola pristupa\n• Realizacija sa odvojenom ili zajedničkom AD infrastrukturom\n• Infrastrukturna komunikacija pomoću prilagođenih web servisa\nPored prednosti navedenih za Web sajt, ističemo još:\nAUTENTIFIKACIJA I SIGURNOST\nKREIRANJE WEB SERVISA\nINTEGRACIJA I KOMUNIKACIJA SA DRUGIM INFRASTRUKTURNIM SLOJEVIMA


Lažni kontrolori maltretirali gradjane\nNaslov: Lažni kontrolori maltretirali gradjane Čet 23 Feb - 13:44\nPrva dva dana rada „Bus plus” sistema putnike su pored neispravnih validatora mučili i lažni kontrolori. Iako nisu imali identifikacione kartice, oni su vikali, pa čak i izbacivali putnike iz vozila u Ledinama, Batajnici i na Bežanijskoj kosi. U „Bus plusu” ističu da pravi kontrolori nose vidne legitimacije, imaju uređaje za proveru kartica i isključivo pomažu putnicima da se priviknu na novi sistem.\nPREVARA - Problema sa lažnim kontrolorima imali su putnici na autobuskim linijama 71, 73, 74 i 75, a policajci su imali posla i u centru grada.\n- Policija im je bila na tragu, ali su uspeli da pobegnu i do sada nijedan lažni kontrolor nije uhvaćen. Oni su maltretirali putnike mada se zna da će do kraja ove nedelje kontrolori isključivo služiti kao pomoć. Naši kontrolori imaju indentifikacione kartice, uređaje za proveru kartica i građanima samo objašnjavaju kako da se čekiraju - kažu u „Bus plusu”.\nDok traje upoznavanje sa „Bus plusom" vozači će morati da se naviknu da prilikom ulaska u kabinu stave identifikacionu karticu u kompjuter, a putnici bi trebalo da nauče da prislone naličje kartice na validator. Stručni tim „Bus plusa” imaće zadatak da otkloni sve nedostatke.\n- Cele noći nakon prvog dana analizirali smo dobijene primedbe i otklanjali primećene nedostatke, pa sada radi 90 odsto validatora. Geografsko praćenje vozila putem GPS uređaja funkcionisalo je odlično. Stručni timovi „Bus plusa” radiće 24 sata dnevno, sve dok sistem ne bude radio perfektno - kažu u „Bus plusu”.\nInače, prodaja jednokratnih karata od danas će biti moguća i kod vozača.\nI dalje ima gužvi za personalizovane karte\nREDOVI - Veliki broj građana i dalje čeka u redovima kako bi kupili personalizovane karte. Na pojedinim prodajnim mestima gužve su i dalje ogromne pa je potrebno više od sat vremena kako bi se stiglo do šaltera. Podsećanja radi, putnici će do kraja februara moći da koriste i stare, pojedinačne GSP karte.


Lančana reakcija - Zoran Đinđić - Peščanik - Dev\nPočetkom januara, Beogradom je šetalo četiri hiljade novopečenih direktora privatnih preduzeća. Uz ulog od dve milijarde starih dinara, tipizovani ugovor o osnivanju i fiktivni ” elaborat o društveno-ekonomskoj opravdanosti” oni su po novom Zakonu o preduzećima ispunjavali uslove za upis u sudski registar. Naravno, samo zanemarljivo mali broj novih privrednih subjekata je u spisak svojih delatnosti uključio i po neku proizvodnu. Ono za čim njihovo poslovno srce žudi jeste trgovina, po mogućnosti eksport/import.\nNije bio neophodan nikakav Zakon o političkim udruženjima da bi se početkom januara Beogradom šetao dvocifreni broj osnivača partija i političkih udruženja. Kao ulaznica u to ponosno društvo bio je dovoljan politički program (po pravilu tipizovan, tj. u najčešćem broju slučajeva gotovo identičan) i fiktivno, tj. načelno neproverljivo, zalaganje za demokratska načela i opoziciju postojećem sistemu moći. Naravno, zanemarljivo mali broj novih političkih subjekata namerava da se bavi “proizvodnim političkim delatnostima”, tj. da radi na stvaranju političke kulture kao nužnog uslova demokratije. Budući da se ta delatnost ne može u partijskom knjigovodstvu neposredno prikazati kao ideološki “dohodak”, probitačnijim se čine transakcije unutar postojećih političkih resursa, tj. trgovanje trenutnim i nekadašnjim političkim idejama, predrasudama i resantimanima.\nNeko bi očekivao da će kao neposredna posledica ovog “cvetanja hiljadu cvetova” nastupiti blagi šok kod konzumenata roba i ideja, i da će ovi, uplašivši se za to da će umesto poljoprivrednih proizvoda na svojoj trpezi imati samo cveće, po kratkom postupku odlučiti da preoru ovaj neobični botanički vrt. To jest, da će novoosnovana preduzeća i novoosnovane partije bez velike pompe bankrotirati i raspasti se, pošto neće uspeti da animiraju klijentelu kojoj se obraćaju.\nOvakvo očekivanje bilo bi preterano optimističko. Ono bi počivalo na iluziji o tome da kolektivna dobra (ono što se u bilo kom smislu nudi kao roba) kod nas već mogu da budu procenjivana sa stanovišta upotrebne vrednosti. Dakle, da u privredi i politici po kratkom postupku propadaju ona preduzeća i oni politički projekti koji ne mogu da izdrže proveru racionalnog kriterija tržišne ponude i potražnje. A taj tržišni princip podrazumeva ne neko stihijno i kratkotrajno opredeljivanje (jer takve stihijne reakcije slamaju tržišnu strukturu, pošto ukidaju predvidivost, i time racionalnost ponašanja), nego stabilizovane preferencije i pouzdana merila da se ponuđena “roba” (bilo da se radi o predmetima ili političkim programima) proceni i da se njen sadržaj uporedi sa etiketama koje su na njoj nalepljene.\nOvaj minimalni uslov tržišne racionalnosti nije ispunjen ni u našoj ekonomiji, ni u našoj politici. Ne samo što kupci tj. klijenti političkih partija, nisu načisto sa svojim vlastitim potrebama, nego oni povrh toga ne raspolažu objektivnim mehanizmima da proveravaju obećanja koja su sadržana u pompeznim nazivima preduzeća i partija. Uz realnu mogućnost samoobmanjivanja i pogrešne autopercepcije, dolazi opasnost obmanjivanja, što onda beskrajno otežava proces pronalaženja veze između interesa i objekata za njihovo zadovoljavanje.\nSvojevrsni idealizam našeg ekonomskog i političkog života, naime, odvojenost tog života od empirijske stvarnosti kao one instance koja lomi ekstreme i koja služi svakodnevnoj, rutinskoj proveri pojmova i ideja, taj idealizam otežava testiranje. On na taj način produžava život i najbizarnijim političkim koncepcijama. Na ovoj osnovi počiva prividni paradoks, koji se sastoji u tome da će se novoosnovane privredne i političke organizacije, kada dospeju u krizu, dalje umnožavati, umesto da se naprosto ugase. Kada između dva člana osnivačkog odbora nekog preduzeća dođe do konflikta pre nego što je realizovan i jedan posao (ili možda, upravo zbog toga), normalno bi bilo da će se firma raspasti. Kod nas se dešava nešto drugo: nastaju dve firme. Isto važi i za partije. Pluralizam se u našim uslovima na taj način pojavljuje kao lančana reakcija. Onaj ko je naivno mislio da je atom teško deljiv, grdno se prevario. A kako trenutno stvari stoje, u aktuelnim deobama naših privrednih i političkih preduzeća pokazaće se da ni elektroni nisu nedeljivi, samo ako je sila dovoljno jaka.\nU ovakvom haosu sve manjih čestica, aktuelno postaje pitanje primata, tj. autorskih prava. Kada se podeli jedna firma čiji članovi čvrsto veruju da je njeno ime već steklo ugled, ili neka partija čiji osnivači isto to misle, koja strana će imati pravo da dalje nosi cepljeni naziv? Ako na jednoj strani ostane direktor, a na drugoj upravni odbor, ko je autentični nastavljač prvobitnog preduzeća? Pošto se njihov kapital ne sastoji od materijalnih stvari, nego od istinskog ili tobožnjeg ugleda među klijentima (članstvom), kako taj ugled da se podeli na ravne delove?\nPred ovim teškim, gotovo metafizičkim pitanjima o deljenju vrednosti, ovih dana su se našla mnoga novoosnovana preduzeća, a i neki eksperti u oblasti srednjevekovnog učenja o (ne)deljivosti subjektivnih kvaliteta ne bi mogli reći da je npr. SNO stranka svoga ideologa, ili svojih organizatora i praktičara. Naizmenične konferencije za štampu, na kojima najpre oni njega isključuju iz zajedničke partije, pa on njih, i tako u krug, pokazuju kako je najteže podeliti blago koje tek treba da bude pronađeno. To blago, članovi i birači, čekaju da se imovinska rasprava završi, pa da pripadne pobedniku. Tako veruju obe strane u sporu.\nSpor između Narodne radikalne partije i njenog dojučerašnjeg neprikosnovenog lidera drugi je karakterističan primer. Nezdravi radikalizam, koji proističe iz poremećenog odnosa prema realnosti, rezultira time da se dojučerašnja, makar i deklarativna privrženost istom političkom programu, neposredno transformiše u animoznost, čak i u ličnu netrpeljivost.\nU preduzećima i partijama koji bi nastajali normalno, a to znači, bez neumerenih pretenzija i sumnjivog idealizma, a pre svega bez ambicija da se na lak i brz način steknu bogatstvo i moć, u takvim organizacijama bi se i nepremostive podele lako regulisale. Klijenti i poverenici (a u slučaju partije članstvo) bili bi na vreme i sveobuhvatno informisani o razlozima i konsekvencama razlaza, takođe i o daljim namerama svih strana, pa bi se onda na miru mogli opredeliti. U normalnim partijama bi frakcija, koja se osamostalila do te mere da se više ne uklapa u zajednički program, mogla na skupštini svih delegata da se odvoji i da sa sobom povede svoje sledbenike.\nA šta raditi sa preduzećima i partijama koje nemaju čak ni svoje stvarno sedište, stvarne adrese i službenike? Kako podeliti te fluide, koji od čvrstih oblika imaju samo svoje nazive? To je pitanje koje ovih dana muči pre svega one koji su do juče tvrdili da raspolažu milionima dolara i članova.\nOva situacija je sve drugo samo ne smešna. Jer, ona neposredno ugrožava svaki pokušaj stabilizovanja političke situacije u našoj zemlji. Ako ne postoje institucionalni mehanizmi da se fiktivna preduzeća spontano odvoje od stvarnih, kako da funkcioniše tržište roba i ideja? Šta su fikcije, a šta stvarne ponude, iza kojih stoje ozbiljnost i volja? Kako da znamo 1/ koja partija, i za koje delove svog programa ima podršku među stanovništvom, 2/ kako da se izvrši podela uticaja u slučaju da dođe do temeljnog spora o programu ili rukovodstvu? Jedini način bio bi, uspostavljanje komunikacijske mreže, ne samo u interesu članstva, nego pre svega u interesu neopredeljenih posmatrača, tj. političke javnosti.\nNaši vlastodršci misle da će time što sistematski sprečavaju nastajanje pomenute komunikacijske mreže (zadržavajući totalni monopol nad sredstvima društvene komunikacije) sprečiti eroziju vlastitog uticaja. Međutim oni time onemogućavaju regeneraciju političke kulture. Loš idealizam, sklonost radikalizmu i netoleranciji, to su posledice stanja u kome je prekinut protok relevantnih informacija, stanja u kome nema mogućnosti političkog korigovanja i učenja putem svakodnevnog upoređivanja programa i stvarnosti.\nZbog te nemogućnosti se kao pandan dosadašnjem političkom fragmentarizovanju pojavljuje politički pluralizam kao lančana reakcija. Asocijacija na atomski proces nije slučajna, jer i političko raspadanje je opasno po život. Ono vodi zamoru i rezignaciji i pre nego što je stvarni politički život započeo. A stvarni politički život događa se samo u zemljama u kojima postoji parlament. Otezanje sa uvođenjem višepartijskog parlamenta, kao jedinog efikasnog sredstva da se praktično provere partijski programi, takvo odugovlačenje za sada proizvodi samo komične fenomene javnog sukoba partijskih lidera i njihovih organizacija, međutim, u procesu lančane reakcije sadržana je logika koja će ubrzo zalediti svaki smeh. Naime, logika stvarnog raspada.\nStav, mart 1990.


Zanimljivost dana: Ford Mustang Shelby GT350H - Auto Republika\nU današnja vremena postoji mnogo agencija za iznajmljivanje trkačkih i egzotičnih automobila do te mere da je moguće provozati gotovo svaki proizvod koji poželite. Ali tokom 1960-ih godina takva situacija je bila veoma drugačija i na parkinzima agencija za iznajmljivanje automobila su se uglavnom nalazili dosadni porodični sedani. A onda je na scenu stupio GT350H i za 17 dolara dnevno i 17 centi po milji svako je mogao da iznajmi trkača.\nFord Mustang je debitovao sredinom 1964. godine i brzo postao svetski fenomen. Bilo je potrebno manje od 18 meseci da milioniti primerak pronađe kupca, a od samog početka je bilo jasno da on poseduje i veliki trkački potencijal. Popularni američki vozač Kerol Šelbi se penzionisao nekoliko godina ranije i tražio je novu zanimaciju, a Ford sklapa ugovor za proizvodnju performantne verzije pod oznakom GT350. Šelbi se dao na posao, a pored takmičenja u mnogobrojnim serijama ova ikona američke automobilske industrije je želeo još jači marketing. On je postigao ugovor sa Hertzom, kompanijom za iznajmljivanje automobila, da proizvede specijalnu verziju za sve one kojima je trebao trkač samo za vikend. Automobil je dobio i novo ime GT350H (H – Hertz) i pojavio se u salonima 1966. godine.\nPo mnogim karakteristikama H se nije mnogo razlikovao od standardnog GT350, ali je imao veće otvore na haubi, veće kočnice i modifikovano ogibljenje. Ispod haube se ponovo našao V8 motor zapremine 289 kubnih inča (4,7 litara) sa 306 ks, a u samom startu samo četverostepeni manualni menjač je bio u opciju. Međutim, posle prvih 85 primeraka Shelby je počeo da nudi i automatski menjač.\nNa kraju dana 1.001 GT350H su napustili fabriku uključujući dva rana prototipa. Najčešća boja (na 801 primerku) je bila crna sa zlatnim trkačkim trakama, a po 50 primeraka je ponuđeno i u crvenoj, beloj, plavoj i sivoj boji.\nFord će kasnije priznati da je izgubio velike sume novca na svakom primerku najviše zato što su automobili žestoko voženi i samim tim zahtevali česte popravke. Kompanija je takođe otkrila da su mnogi vadili cenjeni Shelby motor i vratili neki od jeftinijih motora, pa je ubrzo u ugovoru dodat i deo da osoba koja preuzima automobil snosi odgovornost za svu štetu.\nNakon što je njihova trkačka karijera završila, Ford je prodao GT350H privatnim vlasnicima za veoma nisku sumu. Investicija se mnogima sigurno isplatila pošto za jedan od takvih primeraka je danas potrebno izdvojiti oko 150.000 dolara. GT350H je ponovo ponuđen 2006, 2007. i 2016. godine, ovaj put i kao kabriolet, a oni će uskoro postati dostupni javnoj prodaji.\ntags: ford ford mustang Ford Mustang Shelby GT350H izdvojeno\nprevious Kraj i za Cadillac ATS\nnext Kičeraj na kvadrat: Ružičasti Mercedes G klase 4x4² (galerija)


Dara šokirala: Muškarci služe da nam ulepšaju živote, ali i bez njih se može vrlo uspešno! (FOTO) - ObjektivDara šokirala: Muškarci služe da nam ulepšaju živote, ali i bez njih se može vrlo uspešno! (FOTO) – Objektiv\nDara šokirala: Muškarci služe da nam ulepšaju živote, ali i bez njih se može vrlo uspešno! (FOTO)\n• 12:02 • 10.01.2020. • 10.01.2020.\n“Kojoj ženi smeta kad joj kažu da je seksi?! Ta koja kaže da joj ne prijaju komplimenti mnogo laže. Nema baš ništa loše u tome kada mi kažu da sam seksi mama. Jesam seksi i tek ću da budem seksi u ovoj 2020. godini. Šta mi ko može”, kaže Dara, koja otkriva da uvek ispod svedene garderobe nosi seksi veš.\nOvu pesmu sam posebno osetila i otpevala sa iskrenom emocijom! Drago mi je da vam se svidja spoj sa Slobom u ovom duetu i da ste prepoznali kvalitet! Presrecna sam sto je pesma za nepuna 24 sata usla u trending! Hvala celoj ekipi koja je radila na pesmi i spotu❤\nОбјава коју дели Dara Bubamara (@darabubamara_official) дана 30. Дец 2019. у 3:59 PST\nSrce da ti stane…Skinula se Dara Bubamara! Pokazala bujne grudi (FOTO+VIDEO)\nDara Bubamara oladila dvojac iz Sarajeva za 2000 evra?! (FOTO)\nŠok za šokom! Dara Bubamara izula izjavom: Svima nešto fali, a kad si siromašan uvek brineš zbog para (FOTO+VIDEO)


Preuzmite promo materijal\nPosle dugogodišnje pauze, grupa “Alisa” u originalnoj postavi\nNa nagovor publike (višemilionski pregledi pesama na Youtube-u), ali i prijatelja i kolega iz sveta muzike, bend se ponovo okupio u originalnom sastavu: Miroslav Živanović Pile (vokal), Predrag Cvetković (bubnjevi i udaraljke), Aleksandar Kićanović (klavijature), Marko Glavan (bas) i Zoran Jančeski Joza (gitare). Grupi su se priključila i dva nova člana - violinistkinja Marija Petrović i gitarista Dušan Vasiljević Tesla.\n„Nove pesme su u prepoznatljivom stilu grupe „Alisa“ sa originalnim aranžmanima“ – kaže Pile, pevač i frontmen grupe, „Pesmom „Pijane noći“ kojom promovišemo novi album, želim da podsetim publiku na naše početke. Sama pesma je napisana pre tridesetak godina i do skoro je bila u fioci. Imamo spremne pesme za ceo album i spremamo publici mnoga audio-vizuelna iznenađenja. Par pesama ćemo vratiti u novim aranžmanima a posebno mi je zadovoljstvo što sam komponovao nekoliko njih na tekstove velikog Duška Trifunovića. Dvoje novih članova grupe su moja težnja za punijim zvukom, sa posebnim osvrtom na interakciju između violine i gitare. PGP RTS je naša kuća i to što smo se odlučili za nju smatram prirodnim“, dodaje Pile.\nMuziku za pesmu “Pijane noći” napisao je Goran Vranić, autor teksta je Jovan Stoiljković, a aranžman je uradio Miroslav Živanović Pile. Spot za pesmu radila je produkcija „Solution“, režiser i direktor fotografije je Ranko Jurjević, kamera Aleksandar Radojčić, specijalni efekti Nenad Ćosić.\nU studiju „Sky“ Vlade Negovanovića snimljene su nove pesme za šesti studijski album koji će biti objavljen za PGP RTS na proleće 2019. godine. Pesmom “Pijane noći” kojom promovišu album i za koju je urađen video spot, Alisa želi da podseti publiku na svoje početke.\nNa nagovore brojnih prijatelja i kolega iz sveta muzike a i publike (višemilionski pregledi pesama na Youtube-u) 2017. godine Miroslav Živanović Pile i Predrag Peđa Cvetković ponovo okupljaju bend u originalnom sastavu. Svi članovi originalne postave ostali su do danas u muzičkim vodama, kroz razne projekte, bendove i studijski rad, pa je ponovno okupljanje benda došlo nekako prirodno. Grupi su se priključila dva nova člana - violinistkinja Marija Petrović i gitarista Dušan Vasiljević Tesla.\nZa PGP RTS izlazi peti album "Alisa" na kojem su se uz nove pesme “Sećanja”, "Boško Buha", "Žena"... našle i nove verzije starih hitova "Sanja", "Kesteni" i "1389". Za pesme “Sanja” i “Boško Buha” urađeni su i spotovi. Spot “Boško Buha” je neverovatnom koincidencijom bio zabranjen za emitovanje zbog ubistva generala Boška Buhe. Nakon održanih nekoliko koncerata grupa ponovo prestaje sa radom.\nNakon pauze od deset godina, Miroslav Živanović Pile i Predrag Cvetković zajedno sa Dejanom Rešanovićem i Bojanom Miškovićem, Predragom Stojkovićem i Milošem Đurićem obnovili su grupu.\nRaglas Records objavljuje zlatnu kolekciju na kojoj su se našle pesme sa prvog i četvrtog albuma.\nGrupa prestaje sa radom.\nČetvrti album "Glupo je spavati dok svira rock'n'roll" objavili su 7. marta za Jugodisk u produkciji Vlade Negovanovića. Tekstove na albumu napisao je Radovan Dabanović, a Pile je radio muziku i aranžmane, osim na pesmi "Skidam košulju da legnem".\nPočetkom godine grupu je napustio Marko Glavan (zbog služenja vojnog roka), a na njegovo mesto došao je Dušan Karadžić Golub. Za PGP RTB, 14. aprila te godine objavili su svoj treći album "Hiljadu tona ljubavi" u produkciji Saše Habića. Album je snimljen u studiju "O" u Beogradu. Prvi put pored tekstova Jovana Stojiljkovića našli su se i tekstovi Radovana Dabanovića "Klinika" i "Sećanje na juli", za koje je muziku komponovao Pile (korišćen je i deo pesme Đorđa Marjanovića "Romana"). Aranžmane su radili Pile i Saša Habić, a Pile je napisao i muziku za pesmu “Kesteni”. Kao specijalni gosti, svirali su: Vlada Negovanović (gitara) i Vlasta Blagojević (akustična gitara). Pesma "Kesteni" postal je veliki hit, a na albumu su se našle i “Klinika”, “Ljubiću te tako” i "Hiljadu tona ljubavi".\nDrugi album "Da li si čula pesmu umornih slavuja" izdat je 23. februara za PGP RTB. Grupa je bila u istoj postavi sa Sašom Gnusom koji je postao stalni član. Muziku i tekstove, kao i za prvi album, radio je Jovan Stojiljković dok je Pile radio sve aranžmane. Album je producirao Saša Habić. Album je snimljen u “Studiju pet” PGP RTB-a na čijem čelu je čelu sa Zoranom Vukčevićem. Specijalni gosti na albumu bili su: Lepa Brena u pesmi "Posle devet godina", Laza Ristovski, Duvački Orkestar Milovana Babića i guslar Jova Vujičić. Sa albuma su se izdvojile pesme "1389 (Neće Fata sina Bajazita)", “Da li si čula pesmu umornih slavuja”, duet sa Lepom Brenom “Hej, hej dečače” i nova verzija pesme "Vojskovođa".\nPrvi album "Alisa" grupa je objavila 16. decembra za Jugodisk u produkciji Ratka Ostojića. Album je snimljen je u studiju “Akvarijus”. Tekstove i muziku napisao je Jovan Stojiljković (grupe Bicikl i Zvučni Zid). Sve aranžmane radio je Miroslav Živanović Pile, a na albumu kao specijalni gost svirao je Saša Gnus (flauta i saksofon). Pored mega hita "Sanja" sa albuma su se izdvojile i pesme "Ludi Ivan", "Vojskovođa" i "Tanja". Album je prodat u preko 100.000 primeraka, a pesma “Sanja” je mesecima bila na vrhu radiijskih, novinskih i drugih top-lista.\nMiroslav Živanović Pile (vokal), Predrag Cvetković (bubnjevi i udaraljke), Aleksandar Kićanović (klavijature), Marko Glavan (bas) i Zoran Jančeski Joza (gitare). osnovali su grupu Alisa.\nKod možete iskorititi sam jednom. Link za preuzimanje aktivira se odmah posle unosa ispravnog koda i klika na dugme "Download".\nČlanovi grupe „Alisa“\n„Pijane noći“ - tekst pesme\nOdavno zvonjava u mojim ušima\nPrekida misli i san\nKameni oblaci tvoje prošlosti\nVečito skrivaju dan\nOvde sam tako sam o tebi razmišljam\nPucam ko prezreli nar\nJa samo želim da te imam u očima\nI da ti poljubim dlan\nStvarno ću doći jedne pijane noći\nSa gomilom zvezda u rukama\nOtvoriću svoju tako ranjenu dušu\nDa govori ispod tvog prozora\nŽivi Holandija u tvojim nedrima\nKo li je oseća sad\nPotraga usana po tudjim telima\nVlažan ostavlja trag\nNeka se raspukne zemlja na polove\nAko ti govorim laž\nStvarno cu doći jedne pijane noći…\n© 2022 PGP RTS. All Rights Reserved. TEHNO.RS


Predsednik S.Makedonije: Genocid u Srebrenici jedan od najmračnijih dogadjaja - IndeksOnline.rs\nNaslovna REGION Bosna i Hercegovina Predsednik S.Makedonije: Genocid u Srebrenici jedan od najmračnijih dogadjaja\nPredsednik S.Makedonije: Genocid u Srebrenici jedan od najmračnijih dogadjaja\nSKOPLJE – Predsednik Severne Makedonije Stevo Pendarovski ocenio je danas da je genocid u Srebrenci jedan od najmračnijih dogadjaja u modernoj evropskoj istoriji, za koji je postoji nikakvo racionalno opravdanje.\nKabinet predsednika je saopštio da je Pendarovski ;to izjavio u video-konferenciji tokom današnjeg obeležavanja 25. godišnjice genocida u Srebrenici, na poziv predsedavajućeg Predsedništva BiH Šafika Džaferovića.\n“Pre 25 godina se desio genocid u Srebrenici, kada je više od 8.000 ljudi pretežno muškaraca i dece, sistemtaki ubijeno samo zbog toga što su bili Bošnjaci. To je, bez dileme, jedan od najmračnijih dogadjaja u evropskoj istoriji, za koji je postoji nikavo racionalno objašnjenje”, rekao je predsednik Severne Makedonije.\nPo njegovim rečima, “neki od zločinaca su se već suočili s pravdom pred Medjunarodnim sudom, a deo preživelih je smogao hrabrost da pogleda u oči svojim dželatima i da oprosti onima koji su se pokajali zbog svojih zlodela”.\nPo rečima predsednika Severne Makedonije, istorija, ne samo na Balkanu, uči da “ideja o etnički čistoj teritoriji uvek vodi ka tragediji”.\nNapominjući da se 25. godišnjica genocida u Srebrenci obeležava tokom pandemije KOVIDA-19 koji svaki dan uzima hiljade ljudskih života po celom svetu, on je rekao da je “Srebrenica sećanje na opasni virus netrpeljivosti prema različitima”.\n“Hajde da gradimo društva u kojima ima mesta za svakog od nas, da napravimo dom u kojem ćemo biti jedni s drugima i pored naših razlika, zato što smo ljudi”, rekao je Pendarovski.\nPrethodni tekstDS o Srebrenici: Vlasti Srbije nastavljaju sa negiranjem genocida\nSledeći tekstHamilton osvojio pol poziciju u Austriji


Eskobar i Lajčak: Kosovo i Srbija moraju poštovati postignute dogovore - Medija centar\nDogovori koje su Kosovo i Srbija postigli u Briselu moraju da se poštuju, između ostalog i sporazum koji se odnosi na formiranje Zajednice srpskih opština, poručili su na kraju trodnevne posete Kosovu specijalni predstavnik Evropske unije za dijalog Beograda i Prištine Miroslav Lajčak i američki izaslanik za Zapadni Balkan Gabrijel Eskobar.\nZajednica srpskih opština bila je jedna od tema brojnih sastanaka koje su u protekla dva dana u Prišti sa predstavnicima kosovskih institucija i civilnog društva imali Lajčak i Eskobar.\nNjih dvojica su, tokom zajedničkog obraćanja medijima, istakli da ne žele da nameću rešenje, napomenuvši da se postignuti dogovori moraju poštovati.\n“Često čujemo da se ne želi formiranje još jedne Republike Srpske i ja mislim da sam mnogo puta bio jasan da to niko i ne želi. Postoji univerzalno pravilo, a to je da šta je dogovoreno mora da se primeni i to govorimo obema stranama, i ovde u Prištini i u Beogradu. Napravili ste mnogo sporazuma za 11 godina i mnogo obaveza ste preuzeli, ali postoji lista stvari koje tek treba uraditi, to važi i za Kosovo i za Srbiju. Jedna od tih obaveza je i Zajednica srpskih opstina”, rekao je Lajčak.\nAmerički izaslanik za Zapadni Balkan Gabrijel Eskobar takođe očekuje primenu svih postignutih sporazuma i smatra da za Zajednicu srpskih opština model treba da pronađu Beograd I Priština.\n“To ne moraju da budu modeli koji potkopavaju kosovski suverenitet ili funkcionalnost. Moramo pronaći takve modele. Oni mogu da se pronađu i da se o njima pregovara i da se na osnovu njih dođe do dogovora“, precizirao je Eskobar.\nGovoreći o samom procesu dijaloga Lajčak je naveo da tokom prošle godine nije bilo mnogo razgovora između predstavnika Beograda i Prtištine, ali da u narednom period očekuje napredak.\n„Mi smo bili veoma jasni u našim izjavama. U potpunosti poštujemo principe Kosova, ustavni poredak. Međunarodna zajednica očekuje brzo napredovanje u dijalogu i nadamo se da će to biti slučaj u 2022. godini. Imamo sve elemente da se to učini vidljivim i da se napreduje brže„, rekao je Lajčak.\nEskobar je odgovarajući na pitanje novinara u vezi sa Vašingtonskim sporazumom rekao da očekuje da Kosovo i Srbija nastave da ga primenjuju.\n„Mi podržavamo nezavisnost i teritorijalni integritet Kosova. Sada sve mora da se prepusti procesu dijaloga. Što se tiče Vašingtonskog sporazuma, smatramo da su te obaveze veoma neophodne za nastavak implementacije kako bi se stvorio diplomatski prostor. Te obaveze su podrška dijalogu„, rekao je Eskobar.\nZbog pandemije koronavirusa, bilo je ograničeno prisustvo novinarskih ekipa na konferenciji za novinare Lajčaka i Ekobara. Ostalim medijima bilo je omogućeno da konferenciju prate putem društvenih mreža.


Neprijatna iznenađenja Lige Evrope: Karamele, Baskijci i nemačka razočaranja | MeridianBetSport\nNaslovna Fudbal Evropska takmičenja Neprijatna iznenađenja Lige Evrope: Karamele, Baskijci i nemačka razočaranja\nNakon što smo se pozabavili timovima koji su do sada ostavili neočekivano dobar utisak u Ligi Evrope, red je došao i na one druge. Pred vama su četiri najneprijatnija iznenađenja dosadašnjeg dela takmičenja. Za njih nije još sve izgubljeno, ali njihov renome je zahtevao bolje rezultate u prvoj polovini grupne faze.\nEVERTON – Skupe i bezukusne Karamele\nEkipa sa Mersisajda je odradila katastrofalan prelazni rok, dovevši desetinu novih fudbalera i razne promene u timu nisu dobro prošle. Everton i dalje sedi tik iznad zone ispadanja u Premijer ligi, dok u Ligi Evrope ima tek jedan bod. Ronald Kuman je već platio cenu otkazom i ovaj tim je trenutno u potpunom rasulu.\nPosle odlaska Romelua Lukakua se vidi njegov veliki nedostatak, a loše izbalansiran tim nimalo ne funkcioniše ove sezone. Atalanta ih je tukla 3:0, dok je Apolon uspeo da izvuče 2:2. Sve u svemu, jako loše igraju Karamele ove sezone.\nATLETIK BILBAO – Tvrdo i ukočeno\nBaskijci su nas sve negativno iznenadili. Dobili su solidnu grupu u kojoj nije trebalo da imaju previše problema, ali desilo se suprotno. Bilbao ima samo dva boda iz tri meča, i to oba sa gostovanja, dok su na svom San Mamesu izgubili od Zorje. Muče se dosta sa postizanjem golova, tek dva pogotka su premalo za tim sa takvim pedigreom.\nPotreban im je onaj pravi Aric Aduriz da konačno počnu da pobeđuju, a pobeda na svom terenu protiv švedskog Ostersundsa bi ih u potpunosti vratila u igru za plasman u narednu rundu.\nHOFENHAJM – Neiskustvo pre svega\nHofenhajm je prošle sezone zauzeo visoko četvrto mesto u Bundesligi i time obezbedio plasman u plej-of za Ligu šampiona. Tamo im je nedostatak iskustva protiv Liverpula bio itekako primetan i morali su da se zadovolje plasmanom u Ligu Evrope. Ipak, ni tu se nisu baš proslavili. Do sada su jedino pobedili Istanbul Bašakšehir, dok su bili poraženi od Brage i Ludogoreca.\nOčigledna je njihova želja za dokazivanjem, ali klub iz malog nemačkog sela ostavlja mnogo prostora svojim rivalima. U Evropi je jednostavno potrebno pokazati više pragmatičnosti ne bi li rezultati stigli.\nKELN – Katastrofa u svakom smislu\nProšla sezona je bila izvanredna za Jarčeve. Peto mesto u Bundesligi je bilo najviše mesto koje vodi u Ligu Evrope i povratak na evroscenu posle dve i po decenije je bio najzad dočekan. Međutim, Kelnu ne ide ni u ligi ni u Ligi Evrope. U domaćem prvenstvu imaju samo dva boda posle deset kola, dok protiv Arsenala, Crvene zvezde i BATE Borisova nisu skupili niti jedan.\nPoraz od crveno-belih je došao na domaćem terenu, te stoga i znatno više boli, a pobeda protiv beloruskog predstavnika bi mogla da ih ostavi u trci za drugo mesto. Ipak, sa samo tri postignuta gola na 13 utakmica, Keln teško može da se nada ičemu.\nPrethodni tekstVardar na putu da postane najgori tim Lige Evrope\nSledeći tekstPOSLE BAMBERGA: Mnogo propusta i loših tačaka, ali protiv ovoga se ne može


Svakako,ako si se odlučio da po svaku cenu kupiš Feliciju,ja ti želim sreću.I obavezno na pregled kod mehaničara. :D\n--- Citat: 2 Busy Maj 08, 2013, 11:05:30 posle podne ---OK,ali treba biti objektivan.\n--- Citat: pedja1693 Maj 14, 2013, 08:24:21 posle podne ---Felicija je ispunila i vise nego sto je VW trazio. Ali konkretno motor 1.9D nije ispunio u bilo kom auto VAG koncerna. Sto se motora tice najbolje sto je VW proizveo od motora devedesetih se nalazi upravo u Feliciji a to je 1.6MPI sa 75ks.\nAli,evo rispekt za sve vas koji toliko branite Feliciju. :)


8. mart | Novosti.RS\nTag 8. mart\nSLIKA DEKE S BUKETOM CVEĆA RAZNEŽILA BEOGRAĐANE: Kad imaš ovakvog gospodina, svaki dan je praznik! (FOTO)\nFOTOGRAFIJA deke koji žuri preko šina da stigne kući, ulepšala je dan mnogima.\n08. 03. 2021. u 21:52\nDOM OMLADINE U PARAĆINU SIMBOLIČNO OBELEŽIO DAN ŽENA: Animatori u gradu podelili poklone damama izrađene u vrtićima\nU ORGANIZACIJI Doma omladine u Paraćinu, uprkos lošoj situaciji sa koronom, u vrtićima Predškolske ustanove „Bambi“ realizovana je radionica na kojoj su deca, sa animatorima, izradila simbolične poklone od različiitih materijala.\n08. 03. 2021. u 19:56\nZAHVALNOST ZA POMOĆ U BORBI PROTIV KORONE: Gradonačelnik Smedereva 8. mart iskoristio da obraduje medicinsko osoblje na vakcinaciji (FOTO)\nIAKO nisu u crvenoj zoni, niti u kovid bolnici, zdravstveni radnici koji rade na vakcinaciji građana protiv korone takođe daju nemerljiv doprinos borbi protiv pandemije vorusa kovid-19.\n08. 03. 2021. u 18:55\nCVET ZA MEDICINSKE RADNICE I VOLONTERKE: Gradonačelnik Zrenjanina posetio sugrađanke na punktu za vakcinaciju\nKAO pravi džentlmen, gradonačelnik Zrenjanina, povodom međunarodnog praznika, posetio je medicinske radnice i volonterke Crvenog krsta u sportskoj dvorani Medison u Zrenjaninu, gde se na nekoliko punktova svakodnevno vrši vakcinacija protiv korona virusa.\n08. 03. 2021. u 18:01\nZAHAROVA "PECNULA" ZAPAD ČESTITKOM: Ovo je njena poruka za Dan žena - mnogima se neće dopasti (FOTO)\nZVANIČNA predstavnica Ministarstva spoljnih poslova Rusije Marija Zaharova, rekla je da su koleginice poslednjih godina aktivnije od muškaraca u čestitkama za 8. mart.\n08. 03. 2021. u 16:40\nŽENE DUGOVEČNIJE, ČEŠĆE DIPLOMIRAJU I MANJE SU PLAĆENE: Najnovije istraživanje Republičkog zavoda za statistiku\nU Srbiji živi nešto više žena nego muškaraca (oko 3,5 miliona naspram oko 3,3), a najnovija publikacija Republičkog zavoda za statistiku „Žene i muškarci“ pokazala je niz zanimljivosti.\n08. 03. 2021. u 16:09\nZBOG KORONE MNOGE ŽENE EKONOMSKI UGROŽENE: Autonomni ženski centar sumirao položaj žena tokom pandemije\nPOVODOM 8. marta, Međunarodnog dana žena, Autonomni ženski centar i Žene u crnom podsetile su da su žene širom sveta protekle godine bile suočene sa novim problemima usled pandemije izazvane virusom korona.\n08. 03. 2021. u 15:44\nDEFILE I CVEĆE ZA DAME: Konjički klub „Šumadinac“ iz Kutlova obradovao žene za praznik\nPOVODOM 8.marta, članovi Konjičkog kluba „Šumadinac“ iz Kutlova kod Kragujevca organizovali su defile fijakera ulicama grada i delili cveće damama.\n08. 03. 2021. u 15:18\nBURGER KING ŠOKIRAO NA 8. MART: Ženama je mesto u kuhinji\nLANAC restorana brze hrane Burger King šokirao je javnost objavom na Tviteru da je "ženama mesto u kuhinji" i to na 8. mart.\n08. 03. 2021. u 14:58\nVUČEVIĆ ČESTITAO DAMAMA 8. MART: Žene koje su promenile Novi Sad i koje ga i danas menjaju (FOTO)\nŠOROVIMA i sokacima Novog Sada, koji pamte stope mnogih velikih ljudi, svakog dana izdaleka odzvanjaju koraci heroina prošlosti i stapaju se sa zvucima cipela naših superžena - medicinskih sestara, doktorki, čistačica, servirki, svih onih koje se zajednički bore protiv pošasti 21. veka - kovida 19.\n08. 03. 2021. u 14:36\nMINISTAR OBRADOVAO KOLEGINICE: Od Ružića - crvena ruža i pismo (FOTO)\nŠEF resora prosvete Branko Ružić priredio je jutros iznenađenje svojim koleginicama. Povodom 8. marta, 212 dama u ovom Ministarstvu na stolovima je dočekala po crvena ruža, ali i - pismo.\n08. 03. 2021. u 13:29\nOSETILA SAM DA NEMA JAČE SILA OD ŽENA KADA SE UJEDINIMO! Milena Radulović čestitala 8. mart uz jaku poruku (FOTO)\nGLUMICA Milena Radulović, koja je svog učitelja glume Miku Aleksića optužila za silovanje i seksualno uznemiravanje i time podstakla i druge žrtve pomenutog profesora da istupe, oglasila se na Instagramu povodom Dana žena, uz citat Roze Luksemburg, usput dodavši i svoju poruku upućenu svim ženama.\n08. 03. 2021. u 12:57\n16:54 POTPUNI KOLAPS U BEOGRADU: Naoružajte se strpljenjem ako krećete sa posla, u ovim delovima grada su najveće gužve\n16:52 VUČIĆ ČESTITAO RAMAZANSKI BAJRAM: Iskreno želim da praznik provedete u spokoju i zadovoljstvu\nPREDSEDNIK Srbije Aleksandar Vučić čestitao je danas Ramazanski Bajram Reis-ul-ulemi Islamske zajednice Srbije i glavnom muftiji Islamske zajednice u Srbiji, kao i svim vernicima islamske veroispovesti


POZNATI REZULTATI KONKURSA ZA KNJIŽEVNU NAGRADU „MUSA ĆAZIM ĆATIĆ“ ZA NAJBOLJU PJESMU, 2017. god – KNJIŽEVNI KUTAK\nPosted by Jasmina Hanjalić on 21. Marta 2017.\nNa osnovu raspisanog natječaja Kulturnog udruženja ,,Musa Ćazim Ćatić” za pjesničku nagradu ,,Musa Ćazim Ćatić” za 2017. godinu, žiri u sastavu: Ibrahim Kajan, Asmir Kujović, Darko Cvijetić i Elvedin Nezirović, dana 12. 3. 2017. godine, izabrao je između 217 prijavljenih autora s pristiglim pjesmama, dvadeset onih koje su ušle u najuži izbor za nagrade, a među njima pobjednika i dobitnika nagrade ,,Musa Ćazim Ćatić” te dobitnike druge i treće nagrade. Počasni predsjednik organizacionog odbora je književnik Dževad Karahasan.\nU užem izboru za nagradu bili su i sljedeći autori sa svojim pjesmama: (Redoslijed u popisu ne znači i rangiranje pjesama po kvaliteti.) „Putovati prema Foči“ Hadžem Hajdarević, Sarajevo „Sto metara, finale“ Mensur Ćatić, Visoko „Al Quds“ Almir Zalihić, Mostar „Zeman“ Nermin Šehić, Goražde i USA „Jošua Ha-Nocri“ Fuad Hrustić, Gradačac „Nitko nas ne kosi“ Joso Živković, Kostrč -Orašje „Gavran nad Počiteljem“ Gradimir Gojer, Sarajevo „Kućni prag“ Bašalić Hakija, Tuzla „Ono što se ćuti“ Almir Kolar Kijevski, Sarajevo „Kako se pjesnik oprašta s mladošću“ Miljenko Buhač, Mostar „Oprosti Musa“ Ibrahim Osmanbašić, Sarajevo „Tijesto“ Ismihana Čaluk, Sarajevo „Idem ja tako kroz grad“ Ferida Dučić, Sarajevo „Dvije studije“ Elis Bektaš, Trebinje „Rođen u raju“ Igor Divković, Tuzla, Zagreb „Religija koja se zove pjesma“ Ramiz Salihović, Tuzla\nU širem izboru su 82 pjesme koje zadovoljavaju kriterije žirija da udju medju 102 pjesme koje će biti štampane u obliku knjige. (Redoslijed u popisu ne znači i rangiranje pjesama po kvaliteti.) „Gdje cvjeta leptirica boli“ Srđan Mršić, Sarajevo „Okovana pjesma“ Faris Šačić, Sarajevo „ Bezavičajnik“ Ismet Smajlović, Konjic „Misliš li da si me ubio?“ Maida Hamzić, Kladanj „Kad u tri sata ujutroA“ Ernad Osmić, Brčko „Jezik“ Sabahudin Mulalić, Doboj-Istok „NIŠAN“ Esad Bajić, Konjic „Dizajner“ Adnan Žetica, Mostar „Jesen“ Namik Ekinović, Zenica „Admiralu, mom prijatelju dobrote“ Sadžida Viteškić-Majstorović, Sarajevo „Magija“ Atina Mušić, Bosanska Krupa „Lopove“ Almira Mraković, Sarajevo „Mati“ Dardagan Uma, St. Pölten „Sinovi moji“ Ćazema Talić, Zenica „Nestali“ Vladana Perlić, Dragočaj, Banja Luka „Trebalo je“ Imširović Mina, Augsburg „Otac je rekao“ Amela Mustafić, Sarajevo „LJEPOTA IĆRAMA MUSAFIRA“ Nedžib Vučelj, Bužim „Vor dem Regen“ Robert Suton, Mostar „Nada“ Hafija Subašić, Bosanski Petrovac „Stara djeca“ Žarko Milenić, Brčko „Mostarska“ Sead Husić, Banovići „Oh, daj mi smisao za ljepotom“ Elmira Kadušić, Tešanj „Zašto muškarci plaču u snu“ Nermin Delić, Vinac „Ispod Gradine“ Said Šteta, Zenica „Robu ljubavi“ Ismet Suljić, Klokotnica – Doboj Istok „Mjerimo vrijeme“ Mehmed Đedović, Tuzla, „ENA I SJENA“ Kemal Handan, Lake Forest, Ca, U.S.A „(P)OSMATRAČ“ Husein Buljubašić, Degersheim Schweiz „Suzama treba mati“ Kemal Ljevaković, Tešanj „ Nježno srce“ Fatima Memija Bahtić, Visoko „Bilješka o pjesniku“ Milica Vujović, Sarajevo „Nevrijeme vremenu“ Zijad Bahtić, Sarajevo „Vječiti tragač“ Alma Mujanović, Sarajevo „Naslonjen na tebe“ Hakija Karić, 76206 – BRKA „Behar u snijegu“ Nataša Stanić, Trebinje „Volim buđenja“ Suada Suljić Sokolović, Melbourn-Australija „ RANDEVU U AMSTERDAMU“ Sabit Dino Bekto, „Musini odlasci i vraćanja“ Mehmed Meša Delić“ D – 58452 WITTEN „Mali Mehica“ Edin Šarić, Leonding – Austrija „Ovo vrijeme“ Blažević Ilija ico, Potočani 2 – Odžak „Nemiri“ Goran Pilipović, Banja Luka „Krvavo pletivo“ Amir (Zulfo) Talić, Sanski Most „Zid“ Semira Jakupović, Velika Britanija „Reinkarnacija očajnih uzdaha“ Selma Ahmetović, Hamburg „Orhideja ljepota čednosti djevičanstva“ Sadija Lala Selenić, USA „Pjesma posvećena pjesniku Musa Ćazim Ćatić“ Jasna Kosanović -Imamović, Kernen Njem. „Globalna nužda“ Enes Topalović, Sarajevo „Poklon voljenom“ Biba Muratović – Saračević, Austrija „Djetinjstvo“ Hajrudin Neradin, Hadžići „Upoznavanje“ Samir Garić, Deventer – Nizozemska „- KRIK -„ Šefik Sejdinović, Tuzla „Anđela“ Kemo Selak, Sarajevo „Sjećanja“ Džehva Havić Alagić, Džehva Havić Alagić, Bihać „Hrapava“ Sanja Radulović, Doboj „Tetrijeb“ Tomić Tatjana, Gradačac „Tri crtice“ Berislav Jurič, Mostar „Red za snove“ Edita Spahić, Sarajevo „Moj grad“ Amina Zekić, Stolac „Tvoje grudi“ Milenko Vuleta, Busovača „Dok djetetu gulim košpe“ Amra Mujezinović, Šerići „Dika“ Bajrektarević Ernad, Srebrenik „Šeftelija“ Alma Zornić, Sarajevo „Ašik srca“ Hava Sakić, Pazarić „Melodija koju sam pevušim“ Adnan Avdagić, Podlugovi „Zaustavite barbare“ Edin Rikalo, Sarajevo „ Priča“ Veljko Bosnić, Svilajnac „Muška“ Hodo Katal, Tutin „Starica i umjetnik“ Emir Eminić, Slovenija „Ti, ti si san, a tom snu se teži“ Milica Pušić, Šabac „Balada o novogodišnjoj jelki“ Misera Suljić Sijarić, Sarajevo „Omer i Merima danas“ Refika Dedić, Bihać „Valovi“ Omer Bušatlić, Klagenfurt – Austria „Prst koji ne pomičeš“ Velid Beganovic Borjen, Gračanica „ O pjesniku, pjesmom govorim“ Munira Kovač-Devlić, Goražde „Sidro“ Šefik Daupović, Sarajevo „Nisu više one godine“ Amila Tarakčija, Guča Gora, Travnik „Krnjava ljubav“ Nur Sadia( Sadija Klotz), Korb Germany „ Jeseni moja“ Amina Sulji, Tuzla „Grijeh pijanca“ Dobroslav Petričević, Bos. Brod „Dokle“ Fajko Kadrić, Vlasenica „Zrnce pijeska“ Selma Kopić, Tuzla\nVi ste nam, dragi učesnici, svojim učešćem na konkursu za književnu nagradu „Musa Ćazim Ćatić“ dali svoj doprinos i samim tim doprinijeli očuvanju od zaborava lika i djela Muse Ćazima Ćatića i stoga Vam u znak zahvalnosti pripremamo el. zbornik sa 102 pjesme povodom 102. godišnjice od smrti M. Ć. Ćatića. Želimo Vam mnogo dobrih pjesama i uspjeha u životu. Zahvaljujemo se svima koji su poslali svoje radove na konkurs a pobjednicima čestitamo.\nPrethodni članak SANDE DODEVSKI: ŽDRALOVI\nSljedeći članak Objavljeno reizdanje putopisa „Pisma iz Indije” Jelene J. Dimitrijević


U Indiji najviše novozaraženih za gotovo četiri meseca\nTanjug 20. marta 2021. 09:55\nNJU DELHI – U Indiji su potvrđena 40.953 nova\nslučaja korona virusa, što je najveći dnevni porast broja novoinficiranih za skoro četiri meseca, a više od polovine novih slučajeva registrovano je u državi Maharaštra.\nSa više od 11,5 miliona potvrđenih slučajeva od početka pandemije korona virusa, Indija je na trećem mestu u svetu, posle SAD i Brazila.\nOd korona virusa umrlo je još 188 ljudi, a ukupan broj preminulih je 159.404, prenosi Rojters podatke indijskog ministarstva zdravlja. Indija je na četvrtom mestu u svetu po broju preminulih, posle SAD, Brazila i Meksika.\nPojedine savezne države ponovo su pooštrile protivepidemijske mere, a lekari smatraju da je uzrok novog talasa epidemije nepoštovanje mera kao što je nošenje maske i držanje fizičke distance i upozoravaju da se bolnice brzo pune.\nU državi Maharaštra u protekla 24 sata potvrđen je 25.681 slučaj koroona virusa, od toga 3.000 u finansijskoj prestonici Mumbaju. Ova indijska država, koja ima 112 miliona stanovnika, uvela je lokdaun u pojedinim okruzima i ograničila broj posetilaca u bioskopima, hotelima i restoranima do kraja meseca.\nU Indiji je broj novozaraženih dostigao skoro 100.000 u septembru i bio je u stalnom opadanju do kraja prošlog meseca.\nGlavni grad Nju Delhi u posldnje dve nedelje takođe beleži stalni porast broja novoinficiranih, a gradske vlasti su zato pojačale kampanju vakcinacije.\nVlada Indije najavila je da će do avgusta biti vakcinisano 300 miliona građana, ali je do sada vakcinisano samo 42 miliona ljudi.


SAD: „Radujemo se učešću Srbije na Samitu“ – Studio B\nSAD: „Radujemo se učešću Srbije na Samitu“\nSAD: „Radujemo se učešću Srbije na Samitu“ Tanjug\nObjavljeno: 12.11.2021. 20:07 Izmenjeno: 13.11.2021. 09:43\nIz Ambasade SAD u Beogradu je potvrđeno da Srbija pozvana da se pridruži Samitu za demokratiju predsednika Džozefa Bajdena koji se održava početkom decembra, uz ocenu da je da im je zadovoljstvo što će Srbija učestvovati na Samitu\n“Sjedinjene Američke Države cene svoje partnerstvo sa Srbijom i radujemo se učešću Srbije na Samitu, koji će dati priliku Srbiji da reafirmiše svoju posvećenost reformama za pristupanje EU, a SAD i njenim partnerima da izraze svoje posvećenost jačanju demokratije, kako unutrašnje tako i one na međunarodnom planu”, rekao je za Tanjug portparol Ambasade.\nSamit se organizuje kao deo onoga što je još prvog dana jasno najavila administracija Bajden-Haris a to je da neophodna revitalizacija demokratije kako na unutrasnjem tako i na globalnom planu.


U telefonskom razgovoru sa generalnim sekretarom UN, Netanjahu je rekao da su među organizatorima akcije koja treba da počne narednog mjeseca i "ekstremistički islamistički elementi čiji je cilj da se izazove prevrat".\nNetanjahu je Ban Ki Munu rekao i da je ulazak u Gazu kopnenim putem omogućen za sve vrste roba i da palestinski ekstremisti iz pokreta Hamas, koji je na vlasti u pojasu Gaze, pokušavaju da pomorskim putem ilegalno omoguće ulazak oružja.\nGeneralni sekretar UN je pozvao Netanjahua na "mudrost i uzdržanost" i izrazio svoju zabrinutost zbog teškoća u mirovnom procesu, saopšteno je iz UN.


Pojmovnik bezbednosti "D" - Strukovno Udruženje Sektora Bezbednosti\nPojmovnik bezbednosti “D”\nDemokratija – Demokratija (od grčkog δημοκρατία, odnosno ,,vladavina naroda’’) je političko uređenje u kome narod, odnosno građani poseduju pravo da slobodno biraju svoje predstavnike okupljene u zakonodavno telo koje se najčešće naziva parlament. To je savremeno shvatanje demokratije, poznato kao ,,predstavnička demokratija’’. Pored nje, postoji i tzv. ,,direktna demokratija’’ u kojoj svi građani neposredno učestvuju u donošenju državnih odluka, bez koncentracije moći u rukama narodnih predstavnika (npr. prilikom referenduma). U praksi, demokratija podrazumeva učešće naroda u vlasti, mogućnost naroda da smenjuje vlast po unapred utvrđenim procedurama – nenasilno, vladavinu većine, ravnotežu različitih grana vlasti (kod liberalne demokratije osnovno pitanje je kako se vlada), otvorenost društva i jednakost ljudi pred zakonom. Demokratija je u svom izvornom obliku nastala u antičkim grčkim gradovima-državama, a njen moderni razvoj svoj začetak ima u kalvinističkim pogledima 17. veka, nastalim u Engleskoj, Škotskoj i Holandiji. Za opstanak demokratije je od posebnog značaja stepen nejednakosti u društvu tj. ostvarivanje socijalne i ekonomske pravde, jer prevelika razlika u položaju može dovesti do različitih vidova nestabilnosti i revolucija. Kod ovakvih vidova demokratskog uređenja možemo govoriti o tzv. „društvima blagostanja“ ili „socijalnim državama“. U liberalnoj ideologiji, vladavina većine može prerasti u „tiraniju većine“ kada se autonomija i sloboda manjina i pojedinca u društvu ugrožava ili negira. Takođe, još je Aristotel smatrao da se demokratija može izopačiti u „ohlokratiju“ (vladavinu gomile ili ološa) i u razne oblike demagogije.\nDemokratska kontrola oružanih snaga – Demokratska kontrola oružanih snaga, poznatija kao civilna ili demokratska civilna kontrola oružanih snaga, je politička koncepcija prema kojoj se ultimativna odgovornost za donošenje političkih odluka stavlja u ruke civilnih i demokratski izabranih predstavnika građana i institucija, a ne profesionalnih vojnih lica, odnosno oficira. U obrnutom slučaju, ukoliko vojska kontroliše političke procese u zemlji, radi se o vojnoj diktaturi. U teoriji, ideja se može pratiti u prošlost sve do antičke filozofije i Platonovog pitanja ,,Ko čuva čuvare?’’, ali polaznom tačkom u savremenim teorijama civilno-vojnih odnosa smatra se studija Semjuela Hantingtona ,,Vojnik i država’’, objavljena 1957. godine. Demokratska civilna kontrola oružanih snaga se u praksi ostvaruje različitim mehanizmima, od profesionalizacije vojske i postavljanja civilnog ministra odbrane, preko formiranja raznih parlamentarnih odbora za pitanja odbrane i bezbednosti, do nadzorne uloge medija, zaštitnika građana i civilnog sektora u celini. Demokratska kontrola oružanih snaga postaje međunarodna norma 1994. godine kada su države članice Organizacije za evropsku bezbednost i saradnju (OEBS) usvojile Kodeks ponašanja u političko-vojnim aspektima bezbednosti. Ovaj dokument obavezuje države članice „na efikasnu kontrolu vojnih, paravojnih i bezbednosnih snaga“ od strane ustavno izabranih vlasti sa demokratskim legitimitetom. Takođe, u istom dokumentu je naglašeno da se demokratska politička kontrola vojnih, paravojnih i unutrašnjih snaga bezbednosti (policije i službi bezbednosti) smatra neophodnim elementom stabilnosti i bezbednosti.\nDemonstracije – Demonstracije ili protesti označavaju masovno javno okupljanje građana u cilju izražavanja nezadovoljstva (ređe podrške) nekom važnom, najčešće političkom pitanju. Ovakva okupljanja nose rizik od izazivanja uličnih nereda i fizičkih obračuna sa snagama bezbednosti i u tom slučaju prerastaju u građanske nerede. Lica koja učestvuju u demonstracijama nazivaju se demonstrantima i ona mogu poticati iz gotovo svih socijalnih kategorija.\nDiskriminacija – Diskriminacija (od latinskog discriminare, tj. ,,praviti razliku’’, ,,odvajati’’) podrazumeva neopravdano pravljenje razlike, nejednako postupanje ili propuštanje, prema jednom licu ili grupi s obzirom na njihova lična svojstva kao što su etničko, nacionalno ili rasno poreklo, jezik, verska pripadnost, političko opredeljenje, pol ili seksualna opredeljenost, materijalno stanje i drugo. Diskriminacija je uglavnom zasnovana na predrasudama prema grupi i može biti neposredna, tj. direktna ili posredna ili indirektna. U ovom drugom slučaju diskriminacija je kamuflirana prividno jednakim tretmanom. Diskriminaciju mogu vršiti pojedinci, grupe ili institucije.\nDržava – Država je organizovana politička zajednica sa jedinstvenom vlašću koja poseduje monopol sile na određenoj teritoriji. Država poseduje tri konstitutivna elementa: suverenu vlast, teritoriju na kojoj se ta vlast prostire i stanovništvo koje živi na toj teritoriji i koje formira institucije te vlasti. U formalno-pravnom smislu kao jedan od preduslova države se spominje i njena međunarodna priznatost u tom svojstvu.\nDron – Dron označava letelicu na daljinsko upravljanje bez posade u sebi. Ovaj neologizam obuhvata širok spektar letelica, od kvadrikoptera na daljinsko upravljanje koje koriste hobisti za pravljenje fotografija, do robotizovanih borbenih letelica sposobnih za projektovanje smrtonosne sile hiljadama kilometara daleko od kontrolne stanice. U domaćoj terminologiji poznatiji termin je ,,bespilotna letelica” (skraćeno BPL). Pojedini stručnjaci ističu da termin ,,bespilotna letelica” (unmanned aerial vehicle – UAV) nije adekvatan jer ovakvi vazduhoplovi zapravo imaju pilota, ali se on ne nalazi u samoj letelici. Stoga se sugeriše da je termin ,,vazduhoplov na daljinsko upravljanje” (remotely controlled aircraft – RCA) adekvatniji. U zapadnoj vojnoj terminologiji termin dron najčešće podrazumeva bespilotne letelice srednjeg (do 10.000m) i velikog (preko 10.000m) plafona leta, doleta od preko hiljadu kilometara, autonomije leta od najmanje 24 časa, sposobne za automatizovan ili let na daljinsko upravljanje, koje imaju multifunkcionalnu operativnu ulogu, a najčešće onu ,,lovaca-ubica” (hunter-killer) i izviđača. U širem smislu dronom se nazivaju sva vozila (kopnena, pomorska i vazdušna) bez posade, koja se kontrolišu daljinskim putem.\nPowered by WordPress | Theme Designed by: www.motorcyclefairinginfo.com | Thanks to diagnostica-news.info, www.coquemain.com and r4i-it.com


SUD BiH ODBACIO ZAKLJUČKE Neutemeljene ocjene proširenog tužilačkog kolegijuma - Srpskainfo\nSud BiH odbacio je danas zaključke proširenog tužilačkog kolegijuma kojim se akt ovog suda od 28. jula o nepravilnostima uočenim u praksi neutemeljeno ocjenjuje kao opstrukcija rada Tužilaštva, a posebno opstrukcija rada u aktivnim predmetima.\nIz Suda BiH navode da je riječ o netačno predstavljenom stanju stvari i krivo stvorene slike u javnosti.\nPojašnjava se da je predsjednik Krivičnog odjeljenja, nakon elektronske sjednice zbog epidemije virusa korona i više usmenih konsultacija, uputila akt na ruke glavnog tužioca BiH Gordane Tadić i četiri šefa odsjeka Tužilaštva BiH, a ne, kako se to netačno navodi, samo pojedinim rukovodiocima i tužiocima.\n– Akt sadrži zaključak o uočenim nepravilnostima u praksi, suprotnih članu 35. Zakona o krivičnom postupku BiH, što je kao povreda odredaba procesnog zakona utvrđeno u ranijim presudama Apelacionog odjeljenja Suda – navodi se u saopštenju.\nIz Suda BiH ističu da je ovaj akt međuinstitucionalne saradnje upućen s ciljem vraćanja postupanja Tužilaštva u zakonite okvire, a ne s ciljem opstrukcije njegovog rada.\nU Sudu BiH kažu da su iznenađni stavom Tužilaštva kojim se predmetni akt ocjenjuje kao “opstrukcija”, te da ih posebno začuđuje zašto ova pravosudna institucija izlazi u javnost sa netačnim informacijama i krivim predstavljanjem stanja stvari.\n-Sud BiH ne uviđa drugi razlog nego pravljenje medijskog spektakla, koji ima za cilj narušavanje autoriteta i ugleda suda – navodi se u saopštenju.\nTakođe, navode iz Suda BiH, začuđuje stav Tužilaštva BiH da će zatražiti izjašnjavanje Visokog sudskog i tužilačkog savjeta o aktu Suda, kako ne bi nastupile štetne posljedice, te da će isti biti upućen i Disciplinskom tužiocu.\n“Navedeni stav začuđuje iz razloga što niti VSTS BiH niti Kancelarija disciplinskog tužioca nemaju niti jednu nadležnost u ovom pitanju, a što bi Tužilaštvo trebalo znati”, napominje se u saopštenju.\nTakođe, Sud BiH ovim aktom nije ništa naložio niti je pokušao narediti bilo šta, već je dao svoje mišljenje o navedenom problemu.\n-S obzirom na navedeno, ne postoji nikakvo uporište o nastupanju bilo kakvih štetnih posljedica usljed ovog akta. Stoga, Sud poziva Tužilaštvo da ne dezavuiše javnost najavama pokretanja postupaka pred VSTS i Kancelarijom disciplinskog tužioca, za šta ovi organi uopšte nisu nadležni – navodi se u saopštenju.\nNapominje se da će Sud BiH radi zaštite integriteta ove institucije preduzeti sve zakonom predviđene mjere.\nSud BiH podsjeća Tužilaštvo BiH, da je, shodno svojoj poziciji u ustavnom poretku i u skladu sa važećim propisima, itekako nadležan zauzimati stavove, davati mišljenja, pa čak i izdavati pravno obavezujuće stavove o ostvarivanju vladavine prava u praksi, a naročito davati mišljenja važna za zakonito preduzimanje procesnih radnji tužilačkim i policijskim institucijama nad kojima ostvaruje svoju jurisdikciju.\nPolitika Prošireni tužilački kolegijumSud BiH\nPRIZNAO KRIVICU Pet godina zatvora za neovlašteni promet droge\nODREĐENE MJERE ZABRANE Najmlađem povratniku sa sirijskog ratišta u BiH ukinut pritvor\n"ŽALBA SNSD NEOSNOVANA" Sud BiH ocijenio zakonitom odluku o odgađanju lokalnih izbora\nOSUMNJIČEN ZA UBISTVO Nikola Ivović predat Sudu BiH\nUZEO MITO OD 20 EVRA Granični policajac osuđen na pet mjeseci robije


DinaCard Poslovna kartica - Banka Poštanska štedionica A.D.\nZahtev za izdavanje poslovne debitne platne kartice za pravna lica\nZahtev za izdavanje poslovne debitne platne kartice za preduzetnike\npočetna strana » Pravna lica i preduzetnici » DinaCard debitna\nDinaCard poslovna debitna\nBesplatna nacionalna DinaCard poslovna debitnakartica!!!\nDinaCard debitna je namenjena klijentima - pravnim licima i preduzetnicima. Vezana je za tekući dinarski račun - Račun se zadužuje odmah nakon učinjene transakcije.\nKorišćenje DinaCard poslovne debitne kartice obezbeđuje efikasan način upravljanja sredstvima na računu pravnog lica/preduzetnika, jednostavnu kontrolu troškova, optimizaciju procesa plaćanja poslovnih troškova.\nPosebna pogodnost-izdavanje kartice je besplatno\nRaspoloživost sredstava sa tekućeg dinarskog računa 24 sata dnevno\nBez provizije za isplatu gotovine na šalteru i bankomatu Banke i Pošte\nSmanjenje rizika od gubitka ili krađe novčanih sredstava, jer kartica lako može biti blokirana za razliku od gotovine, koja može biti nepovratno izgubljena\nDinaCard poslovna debitna kartica omogućava podizanje sredstava, odnosno plaćanja na prodajnim mestima označenim znakom DinaCard\nZa svaku karticu se može postaviti limit koji ograničava potrošnju sredstava sa računa Klijenta na mesečnom nivou\nZahtev za izdavanje DinaCard poslovne debitne kartice podnosi lice ovlašćeno za zastupanje pravnog lica ili preduzetnika, a isti se, uz prateću dokumentaciju, predaje na šalteru Banke. Za izdavanje ove kartice neophodno je da pravno lice/preduzetnik ima otvoren tekući račun kod Banke.\nKartica može da se koristi u zemlji za plaćanje robe i usluga i podizanje gotovine na mestima obeleženim DinaCard znakom.\nDinaCard poslovna debitna kartica se najčešće koristi za plaćanje troškova poslovnih putovanja, plaćanje boravka u hotelu, plaćanje troškova reprezentacije, plaćanje računa za kancelarijsku opremu i kancelarijski pribor, softver, mobilni telefon, kao i za komunalne usluge.\nPRIJAVA NESTANKA I REKLAMACIJE\nU slučaju gubitka ili krađe DinaCard poslovne debitne kartice izdanja Banke Poštanska štedionica, A.D., obratite se Kontakt centru Banke na broj telefona 011/20 20 292 ili najbližoj ekspozituri Banke.\nReklamacije na transakcije se podnose Banci Poštanska štedionica, A.D. isključivo u pisanoj formi, a najkasnije 15 dana od datuma formiranja izvoda.\nDodatne informacije možete dobiti na šalteru Banke, pozivanjem Kontakt centra: 011/ 20 20 292 ili slanjem e-mail na adresu: kontakt@posted.co.rs


ponedeljak, 28 mart 2016 09:25\nU Osnovnoj školi "Sveti Sava" u Zvorniku otvorena je izložba pod nazivom "U susret Vuku", povodom 200. godišnjice od štampanja prvih Vukovih djela i 151. godine od smrti Vuka Stefanovića Karadžića, reformatora srpskog jezika.\nNa 20 izložbenih panoa, putem fotografija, biografije, zapisa, rukopisa i dokumenata, predstavljen je život i djelo reformatora srpskog jezika i pisma.\nDirektor Osnovne škole "Sveti Sava" Radomir Petrović rekao je da je cilji izložbe da učenici osvježe ranije stečena znanja o Vuku Stefanoviću Karadžiću, ali i da steknu nova znanja o njegovm životu i veličanstvenim djelima.\n"Nemjerljiv je značaj Vukovog djela. On je osim reforme pisma, doprinio skupljanju i očuvanju narodnih umotvorima, srpskih narodnmih pjesama i muzike, darujući svom rodu kulturno bogatstvo", rekao je Petrović.\nIzložbu, koja će biti otvorena do 29. marta, organizovala je škola u saradnji sa Srpskim prosvjetnim i kulturnim društvom "Prosvjeta" Zvornik.


Ajša Gaddafi: Pregovaramo s pobunjenicima - Klix.ba\nAjša Gaddafi: Pregovaramo s pobunjenicima\n1.7.2011. u 11:57\nKćerka libijskog vođe Moammara Gaddafija, Ajša Gaddafi izjavila je francuskom informativnom kanalu France 2 da režim njenog oca ima direktne i indirektne kontakte s libijskim pobunjenicima o rješavanju situacije u zemlji.\n"Oni sada vode direktne i indirektne pregovore. Mi pokušavamo da zaustavimo krvoproliće i spremni smo da sarađujemo sa đavolom da bismo to postigli", rekla je ona.\nAjša Gaddafi je u četvrtak izjavila da je sukob ojačao njenu porodicu i demantovala da postoje "podjele" ili "sporovi".\nOna, međutim, nije htijela direktno da odgovori na pitanje da li će njen otac razmotriti mogućnost da ode s vlasti, već je samo rekla da je on i dalje važna ličnost za libijske građane.\n"Gdje biste voljeli da bude? Ovdje, ovo je njegova zemlja, njegova teritorija, njegov narod. Gdje bi mogao da ode? Postoji nešto što vi nikada nećete shvatiti, a to je da je moj otac simbol... vodič", dodala je ona, prenosi AFP.\nPobunjenici su u više navrata potvrdili da imaju indirektan kontakt s režimom preko posrednika, ali portparol Prelaznog nacionalnog vijeća, koji upravlja teritorijama pod kontrolom pobunjenika, Mahmoud Shamam rekao je prije šest dana da ti pregovori nikada nisu direktni.\nPobunjenici su rekli da će razmotriti mogućnost da dozvole Gaddafiju da ostane u zemlji, pod uslovom da pristane da ode s vlasti.\nGaddafijeva kćerka je u intervjuu direktno apelovala na majke i supruge francuskih pilota koji učestvuju u vazdušnim napadima NATO-a na mete libijskog režima.\n"Ja sam već izgubila jedno dijete. Vaši muževi ne štite civile u Libiji. Oni ubijaju moj narod i našu djecu. A zašto sve to rade? Da bi zadovoljili Sarkozyja koji vjeruje da će dobiti više glasova na izborima ako ubije više Libijaca", dodala je ona.\nOpćina Novi Grad: Ucjevljenje i čišćenje Briješćanskog potoka\n01.07.2011. u 11:58\nStranka za BiH obilježila 67. godišnjicu zasjedanja ZAVNOBIH-a\n01.07.2011. u 11:43